วินจยย.หน้าห้างร้องสารวัตรเก๊เร่เก็บเงิน
วินจักรยานยนต์รับจ้างหน้าห้างเอสพลานาด รัชดาฯ ทนไม่ไหว หลังถูกชายอ้างตัวเป็นสารวัตร กองปราบฯ เรียกเก็บเงินค่าหัวคิวเกือบ 4,000 บาท ทุกเดือน บอกต้องส่งนายตำรวจและทหารที่รับผิดชอบพื้นที่รวมทั้งค่าน้ำค่าไฟ ใครไม่จ่ายให้ต้องโดนไล่ออกจากวินไป สุดท้ายรวมตัวกันเข้าแจ้งกองปราบปรามขอความเป็นธรรม,วินจักรยานยนต์รับจ้างหน้าห้างเอสพลานาด รัชดา ทนไม่ไหว ถูกชายอ้างตัวเป็นสารวัตรกองปราบ เรียกเก็บค่าหัวคิวครั้งนี้ เปิดเผยขึ้น เมื่อเวลา 10.00 น. วันที่ 20 พ.ย. ที่กองบังคับการปราบปราม พ.อ.บุรินทร์ ทองประไพ เสนาธิการประจำผู้บังคับบัญชาฝ่ายกฎหมายคณะรักษาความสงบแห่งชาติ (คสช.) ได้พานายพิเศษ รัตนงาน อายุ 37 ปี อยู่บ้านเลขที่ 389 หมู่ 1 ต.ท้าหมื่นราม อ.วังทอง จ.พิษณุโลก พร้อมด้วยกลุ่มวินจักรยานยนต์รับจ้างหน้าห้างสรรพสินค้าเอสพลานาด รัชดา กว่า 10 คน เข้าแจ้ง พ.ต.ท. ณัฐพงษ์ เกิดเอี่ยม พงส.ผนก.กก.1บก.ป. ให้ช่วยตรวจสอบนายพุฒิเศรษฐ์ สร้อยสุวรรณ อายุ 36 ปี อยู่บ้านเลขที่ 71 ซ.ลาดพร้าววังหิน 74 ถ.ลาดพร้าว-วังหิน แขวงและเขตลาดพร้าว กทม. หลังมีพฤติกรรมแอบอ้างตัวเป็นสารวัตรโจ้ ตำรวจกองบังคับการปราบปรามข่มขู่รีดไถเรียกรับเก็บเงินผู้ขับขี่วินจักรยานยนต์รับจ้าง,นายพิเศษกล่าวว่า สืบเนื่องจากตนและสมาชิกวินจักรยานยนต์รับจ้างประจำหน้าห้างเอสพลานาด รัชดา ได้ถูกนายพุฒิเศรษฐ์ที่อ้างตัวว่าเป็นสารวัตรโจ้ สังกัดกองปราบปราม เข้ามาเรียกเก็บเงินรายเดือนจากลูกวินหัวละ 3,950 บาท อ้างว่าเป็นค่าเช่าพื้นที่ของห้างเอสพลานาดและค่าน้ำค่าไฟ เพื่อส่งส่วยให้กับนายตำรวจรวมทั้งทหารที่ดูแลรับผิดชอบพื้นที่ดังกล่าว เรียกเก็บลักษณะนี้มานานแล้ว หากใครไม่ทำตามจะถูกไล่ให้ออกจากวิน ทั้งนี้ตนเห็นว่าเป็นการเอารัดเอาเปรียบคนทำมาหากินเกินไป เนื่องจากรายได้จากการวิ่งวินจักรยานยนต์รับจ้างในแต่ละวันจะได้เงินวันละประมาณ 5-6 ร้อยบาทเท่านั้น ยังไม่ค่อยจะเพียงพอกับค่าใช้จ่ายเท่าใดนัก จึงได้รวมตัวกันเข้ามาร้องเรียนกองบังคับการปราบปรามในวันนี้,พ.อ.บุรินทร์กล่าวว่า วินจักรยานยนต์กลุ่มนี้ ได้ประสานขอความช่วยเหลือมาหลังจากไปร้องขอความเป็นธรรมมาแล้วหลายที่แต่ไม่มีความคืบหน้า แนะนำให้ไปแจ้งกับตำรวจพื้นที่ แต่พวกวินจักรยานยนต์รับจ้างไม่อยากไปเพราะกลัวว่าจะรู้เห็นกัน ตนจึงแนะนำให้มาแจ้งความที่กองบังคับการปราบปราม,เบื้องต้นพนักงานสอบสวนได้ลงบันทึกประจำวันไว้เป็นหลักฐานเนื่องจากยังไม่มีหลักฐานการกระทำผิดของผู้ถูกกล่าวหา จึงได้นัดหมายให้ผู้เสียหายมาเข้าพบอีกครั้งในวันจันทร์ที่ 23 พ.ย. เพื่อนำหลักฐานเพิ่มเติมมามอบก่อนจะพิจารณาอีกครั้งว่าเข้าข่ายการกระทำความผิดใดบ้าง
วินจักรยานยนต์รับจ้างหน้าห้างเอสพลานาด รัชดาฯ ทนไม่ไหว หลังถูกชายอ้างตัวเป็นสารวัตร กองปราบฯ เรียกเก็บเงินค่าหัวคิวเกือบ 4,000 บาท ทุกเดือน บอกต้องส่งนายตำรวจและทหารที่รับผิดชอบพื้นที่รวมทั้งค่าน้ำค่าไฟ
ข่าวหน้า1,อ้างตัวเป็นสารวัตร,วินจักรยานยนต์รับจ้างหน้า,สารวัตรกองปราบ,เก็บค่าหัวคิว,พิเศษ รัตนงาน,เอสพลานาด รัชดา,ข่มขู่รีดไถ,เรียกรับเก็บเงิน,วินจักรยานยนต์รับจ้าง,ข่าว,ไทยรัฐออนไลน์,ข่าวทั่วไทย